CELEX: 32002H0755
Language: el
Date: 2002-09-16 00:00:00
Title: Σύσταση της Επιτροπής, της 16ης Σεπτεμβρίου 2002, για τα αποτελέσματα της αξιολόγησης των κινδύνων και τη στρατηγική για τη μείωση των κινδύνων της ουσίας διφαινυλαιθέρας, οκταβρωμιούχο παράγωγο (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3394]

Avis juridique important

|

32002H0755

Σύσταση της Επιτροπής, της 16ης Σεπτεμβρίου 2002, για τα αποτελέσματα της αξιολόγησης των κινδύνων και τη στρατηγική για τη μείωση των κινδύνων της ουσίας διφαινυλαιθέρας, οκταβρωμιούχο παράγωγο (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3394]  

Επίσημη Εφημερίδα αριθ. L 249 της 17/09/2002 σ. 0027 - 0030

Σύσταση της Επιτροπήςτης 16ης Σεπτεμβρίου 2002για τα αποτελέσματα της αξιολόγησης των κινδύνων και τη στρατηγική για τη μείωση των κινδύνων της ουσίας διφαινυλαιθέρας, οκταβρωμιούχο παράγωγο[κοινοποιηθείσα υπό τον αριθμό Ε(2002) 3394](Κείμενο που παρουσιάζει ενδιαφέρον για τον ΕΟΧ)(2002/755/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (EΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες((1)), και ιδίως το άρθρο 11 παράγραφος 2,Εκτιμώντας τα ακόλουθα:(1) Στο πλαίσιο του κανονισμού (ΕΟΚ) αριθ. 793/93, το οκταβρωμιούχο παράγωγο του διφαινυλαιθέρα χαρακτηρίστηκε ως ουσία που πρέπει να αξιολογηθεί κατά προτεραιότητα σύμφωνα με τον κανονισμό (ΕΚ) αριθ. 1179/94 της Επιτροπής, της 25ης Μαΐου 1994, για τον πρώτο πίνακα ουσιών προτεραιότητας που προβλέπονται στον κανονισμό (ΕΟΚ) αριθ. 793/93 του Συμβουλίου(2). Με τον κανονισμό (ΕΚ) αριθ. 1179/94 ορίστηκαν ως κράτη μέλη-εισηγητές για την ουσία αυτή η Γαλλία και το Ηνωμένο Βασίλειο.(2) Τα εν λόγω κράτη μέλη-εισηγητές ολοκλήρωσαν τις εργασίες για την αξιολόγηση των κινδύνων του οκταβρωμιούχου παραγώγου του διφαινυλαιθέρα για τον άνθρωπο και το περιβάλλον(3) και πρότειναν στρατηγική για τον περιορισμό των κινδύνων σύμφωνα με τον κανονισμό (ΕΚ) αριθ. 1488/94 της Επιτροπής, της 28ης Ιουνίου 1994, για τον καθορισμό των αρχών αξιολόγησης των κινδύνων για τον άνθρωπο και το περιβάλλον από τις υπάρχουσες ουσίες σύμφωνα με τον κανονισμό (ΕΟΚ) αριθ. 793/93 του Συμβουλίου(4).(3) Έχει ζητηθεί η γνώμη της επιστημονικής επιτροπής για την τοξικότητα, την οικοτοξικότητα και το περιβάλλον (ΕΕΤΟΠ) σχετικά με τις αξιολογήσεις των κινδύνων που διεξήγαγαν τα κράτη μέλη-εισηγητές.(4) Τα αποτελέσματα της αξιολόγησης των κινδύνων παρατίθενται στο παράρτημα της παρούσας σύστασης.(5) Τα προβλεπόμενα στην παρούσα σύσταση μέτρα είναι σύμφωνα με τη γνώμη της επιτροπής του άρθρου 15 του κανονισμού (ΕΟΚ) αριθ. 793/93,ΣΥΝΙΣΤΑ:1. Όλοι οι κλάδοι που εισάγουν, παράγουν, μεταφέρουν, αποθηκεύουν, ενσωματώνουν σε παρασκεύασμα ή άλλη διεργασία, χρησιμοποιούν και διαθέτουν ως απόβλητο ή ανακτούν την ουσία:- διφαινυλαιθέρας, οκταβρωμιούχο παράγωγοαριθ. CAS 32536-52-0αριθ. EINECS 251-087-9θα πρέπει να λαμβάνουν υπόψη τους τα αποτελέσματα της αξιολόγησης των κινδύνων που παρατίθενται στο παράρτημα.2. Θα πρέπει να εφαρμόζεται η στρατηγική για τον περιορισμό των κινδύνων που παρατίθεται στο σημείο ΙΙ του παραρτήματος.Βρυξέλλες, 16 Σεπτεμβρίου 2002.Για την ΕπιτροπήMargot WallströmΜέλος της Επιτροπής(1) ΕΕ L 84 της 5.4.1993, σ. 1.(2) ΕΕ L 131 της 26.5.1994, σ. 3.(3) Η αναλυτική έκθεση της αξιολόγησης των κινδύνων, όπως διαβιβάστηκε στην Επιτροπή από τα κράτη μέλη-εισηγητές, είναι διαθέσιμη για το κοινό. Διατίθεται επίσης σύντομη περίληψη. Και τα δύο έγγραφα υπάρχουν στην ιστοθέση του Ευρωπαϊκού Γραφείου Χημικών Ουσιών, Ινστιτούτο Υγείας και Προστασίας των Καταναλωτών του Κοινού Κέντρου Ερευνών της Ispra, Ιταλία (http://ecb.jrc.it/regulation-results/).(4) ΕΕ L 161 της 29.6.1994, σ. 3.ΠΑΡΑΡΤΗΜΑΔιφαινυλαιθέρας, οκταβρωμιούχο παράγωγο ή οκταβρωμοδιφαινυλαιθέραςαριθ. CAS: 32536-52-0αριθ. EINECS: 251-087-9Εισηγητές: Γαλλία και Ηνωμένο ΒασίλειοΤαξινόμηση: δεν έχει ακόμη ταξινομηθείΗ αξιολόγηση των κινδύνων βασίζεται σε τρέχουσες πρακτικές σχετικές με τον κύκλο ζωής της παραγόμενης ή εισαγόμενης στην Ευρωπαϊκή Κοινότητα ουσίας, όπως περιγράφονται στην αξιολόγηση των κινδύνων που διαβίβασαν στην Επιτροπή τα κράτη μέλη-εισηγητές.Κατά την αξιολόγηση των κινδύνων, με βάση τις διαθέσιμες πληροφορίες, διαπιστώθηκε ότι στην Ευρωπαϊκή Κοινότητα η ουσία χρησιμοποιείται κυρίως ως επιβραδυντικό φλόγας και, ως επί το πλείστον, σε εφαρμογές της βιομηχανίας πλαστικών και κλωστοϋφαντουργικών προϊόντων.I. ΑΞΙΟΛΟΓΗΣΗ ΤΩΝ ΚΙΝΔΥΝΩΝA. Ανθρώπινη υγείαΤα πορίσματα της αξιολόγησης των κινδύνων για τουςΕΡΓΑΖΟΜΕΝΟΥΣ είναι:1. ότι υπάρχει ανάγκη για περαιτέρω πληροφορίες και/ή δοκιμές. Το πόρισμα αυτό συνάγεται επειδή απαιτούνται πληροφορίες για την ανταγωνιστική δράση μεταξύ τρανσθυρετίνης-T4 και οκταβρωμοδιφαινυλαιθέρα, για το βαθμό της έκκρισης οκταβρωμοδιφαινυλαιθέρα του εμπορίου στο μητρικό γάλα και για τις επιπτώσεις της παρατεταμένης έκθεσης στην ουσία· και2. ότι υπάρχει ανάγκη περιορισμού των κινδύνων και ότι θα ληφθούν υπόψη τα ήδη εφαρμοζόμενα μέτρα μείωσης του κινδύνου. Το πόρισμα αυτό συνάγεται όσον αφορά τη βιομηχανική παραγωγή (ενσάκκιση και δραστηριότητες καθαρισμού) και τη σύνθεση μειγμάτων και δημιουργία παρτίδων (άδειασμα σάκκων). Εκφράζονται ανησυχίες όσον αφορά:- συστεμικές επενέργειες κατόπιν εισπνοής και επανειλημμένης έκθεσης του δέρματος,- τοπικές επενέργειες στο αναπνευστικό σύστημα κατόπιν επανειλημμένης έκθεσης δι' εισπνοής, και- επενέργειες στη γονιμότητα των γυναικών κατόπιν εισπνοής και επανειλημμένης έκθεσης του δέρματος.Το πόρισμα της αξιολόγησης των κινδύνων για τουςΚΑΤΑΝΑΛΩΤΕΣ είναι:ότι δεν υπάρχει επί του παρόντος ανάγκη για περαιτέρω πληροφορίες και/ή δοκιμές ή για μέτρα μείωσης των κινδύνων πέραν εκείνων που εφαρμόζονται ήδη.Το πόρισμα αυτό συνάγεται επειδή η έκθεση των καταναλωτών θεωρείται αμελητέα.Το πόρισμα της αξιολόγησης των κινδύνων για τονΑΝΘΡΩΠΟ ΠΟΥ ΕΚΤΙΘΕΤΑΙ ΜΕΣΩ ΤΟΥ ΠΕΡΙΒΑΛΛΟΝΤΟΣ είναι:ότι υπάρχει ανάγκη για περαιτέρω πληροφορίες και/ή δοκιμές.Το πόρισμα αυτό συνάγεται επειδή απαιτούνται περαιτέρω πληροφορίες για τις προκύπτουσες από τη χρήση εκπομπές στο περιβάλλον και για τη μεταφορά της ουσίας από το έδαφος στα φυτά, καθώς και για το βαθμό της έκκρισης του οκταβρωμοδιφαινυλαιθέρα του εμπορίου στο μητρικό και στο αγελαδινό γάλα. Ανάλογα με τα αποτελέσματα που θα υποβάλλει η βιομηχανία σχετικά με την παρουσία της ουσίας στο γάλα, είναι δυνατό να ζητηθούν επιπλέον πληροφορίες. Υπάρχει ανάγκη για πληροφορίες όσον αφορά την έκθεση από τοπικές και περιφερειακές πηγές σε σχέση με τη συγκέντρωση του οκταβρωμοδιφαινυλαιθέρα στο αγελαδινό γάλα. Επίσης απαιτούνται πληροφορίες για την ανταγωνιστική δράση μεταξύ τρανσθυρετίνης-T4 και οκταβρωμοδιφαινυλίου, καθώς και για τις επιπτώσεις της παρατεταμένης έκθεσης.Το πόρισμα της αξιολόγησης των κινδύνων για τηνΥΓΕΙΑ ΤΟΥ ΑΝΘΡΩΠΟΥ (ΦΥΣΙΚΟΧΗΜΙΚΕΣ ΙΔΙΟΤΗΤΕΣ) είναι:ότι δεν υπάρχει προς το παρόν ανάγκη για περισσότερες πληροφορίες και/ή δοκιμές ή για μέτρα μείωσης των κινδύνων πέραν εκείνων που εφαρμόζονται ήδη.B. ΠΕΡΙΒΑΛΛΟΝΤα πορίσματα της αξιολόγησης των κινδύνων για τοΠΕΡΙΒΑΛΛΟΝ είναι:1. ότι υπάρχει ανάγκη για περαιτέρω πληροφορίες και/ή δοκιμές. Το πόρισμα αυτό ισχύει για τον κίνδυνο δευτερογενούς δηλητηρίασης από όλες τις πηγές οκταβρωμοδιφαινυλαιθέρα. Η ακολουθούμενη επί του παρόντος προσέγγιση PEC/PNEC για τη δευτερογενή δηλητηρίαση ενδέχεται να μην είναι κατάλληλη από πλευράς τόσο της PEC όσο και της PNEC και ο κίνδυνος είναι δυνατό να υποτιμάται. Απαιτείται περαιτέρω διερεύνηση του θέματος.Μια δεύτερη πτυχή του προβληματισμού για τη δευτερογενή δηλητηρίαση συνίσταται στο γεγονός ότι, αν και η ουσία είναι δυσαποδόμητη υφίστανται ενδείξεις ότι υπό ορισμένες συνθήκες μπορεί να αποικοδομηθεί σε τοξικότερες και βιοσυσσωρεύσιμες ενώσεις.Υπάρχει μεγάλος βαθμός αβεβαιότητας όσον αφορά την καταλληλότητα της ακολουθούμενης επί του παρόντος προσέγγισης για τη δευτερογενή δηλητηρίαση καθώς και για το θέμα της αποβρωμίωσης. Όλες αυτές οι αβεβαιότητες οδηγούν σε προβληματισμό σχετικά με το ενδεχόμενο εμφανίσεως μακροπρόθεσμων περιβαλλοντικών επιπτώσεων που δεν είναι εύκολο να προβλεφθούν. Δεν είναι δυνατό να ειπωθεί, βάσει επιστημονικά τεκμηριωμένων στοιχείων, κατά πόσο υπάρχει άμεσος ή μελλοντικός κίνδυνος για το περιβάλλον.Η αβεβαιότητα αυτή αρκεί για να δικαιολογήσει τη λήψη μέτρων μείωσης των κινδύνων που να βασίζονται στις πληροφορίες που παρέχει η διενεργηθείσα αξιολόγηση των κινδύνων·2. ότι δεν υπάρχει επί του παρόντος ανάγκη για περαιτέρω πληροφορίες και/ή δοκιμές ή για μέτρα μείωσης των κινδύνων πέραν εκείνων που εφαρμόζονται ήδη. Το πόρισμα αυτό ισχύει όσον αφορά την περιβαλλοντική αξιολόγηση των κινδύνων για τον υδατικό (επιφανειακά ύδατα, ιζήματα και μονάδες επεξεργασίας λυμάτων), χερσαίο και ατμοσφαιρικό χώρο ακολουθώντας τη συμβατική προσέγγιση PEC/PNEC από τον προερχόμενο από οιαδήποτε πηγή οκταβρωμοδιφαινυλαιθέρα (συμπεριλαμβανομένης της αξιολόγησης του συστατικού εξαβρωμοδιφαινυλαιθέρα)·3. ότι υπάρχει ανάγκη περιορισμού των κινδύνων και ότι πρέπει να ληφθούν υπόψη τα ήδη εφαρμοζόμενα μέτρα μείωσης των κινδύνων. Το πόρισμα αυτό ισχύει για την αξιολόγηση της δευτερογενούς δηλητηρίασης μέσω του γεωσκώληκα από το συστατικό εξαβρωμοδιφαινυλαιθέρας που περιέχεται στο εμπορικό προϊόν οκταβρωμοδιφαινυλαιθέρας το οποίο χρησιμοποιείται σε εφαρμογές πολυμερών.II. ΣΤΡΑΤΗΓΙΚΗ ΓΙΑ ΤΟΝ ΠΕΡΙΟΡΙΣΜΟ ΤΩΝ ΚΙΝΔΥΝΩΝΓια τον ΑΝΘΡΩΠΟ ΠΟΥ ΕΚΤΙΘΕΤΑΙ ΜΕΣΩ ΤΟΥ ΠΕΡΙΒΑΛΛΟΝΤΟΣ:Ενώ από την αξιολόγηση των κινδύνων για την υγεία του ανθρώπου από την έκθεση μέσω του περιβάλλοντος προέκυψε ότι απαιτούνται περαιτέρω πληροφορίες και/ή δοκιμές, τα κράτη μέλη επεσήμαναν τις αβεβαιότητες όσον αφορά το χαρακτηρισμό του κινδύνου για τα βρέφη που εκτίθενται στον οκταβρωμοδιφαινυλαιθέρα του εμπορίου είτε μέσω του μητρικού είτε μέσω του αγελαδινού γάλακτος. Συγκεκριμένα, εκφράσθηκαν φόβοι ότι θα απαιτηθεί πολύς χρόνος για τη συγκέντρωση των πληροφοριών και ότι η ακριβέστερη αξιολόγηση των κινδύνων που θα ακολουθήσει θα καταδείξει ότι υπάρχει κίνδυνος για τα βρέφη που θηλάζουν. Όλα τα μέτρα που θα προταθούν για τη μείωση των κινδύνων της ουσίας πρέπει να λαμβάνουν υπόψη τον προβληματισμό σχετικά με τα βρέφη που εκτίθενται στην ουσία μέσω του γάλακτος.Για τους ΕΡΓΑΖΟΜΕΝΟΥΣ:Θεωρείται γενικά ότι η ισχύουσα σε κοινοτικό επίπεδο νομοθεσία για την προστασία των εργαζομένων παρέχει το κατάλληλο πλαίσιο για τον περιορισμό των κινδύνων της ουσίας στον απαιτούμενο βαθμό.Στο πλαίσιο αυτό συνιστάται καθορισμός, σε κοινοτικό επίπεδο, οριακών τιμών επαγγελματικής έκθεσης στην ουσία. Έως ότου θεσπιστούν οι οριακές τιμές σε κοινοτικό επίπεδο, η έκθεση στον τόπο εργασίας θα πρέπει να περιορισθεί στο χαμηλότερο τεχνικά εφικτό βαθμό. Θα πρέπει επίσης να εξεταστεί το ενδεχόμενο χρησιμοποίησης μη εισπνεύσιμων μορφών (σβώλοι κ.λπ.) αντί της σκόνης. Η ανάγκη λήψης τέτοιων μέτρων θα εξαρτηθεί από το αποτέλεσμα των προτάσεων για την προστασία της υγείας του ανθρώπου και του περιβάλλοντος.Για το ΠΕΡΙΒΑΛΛΟΝ:Για την προστασία του περιβάλλοντος από τη χρήση οκταβρωμοδιφαινυλαιθέρα θα πρέπει να εξεταστεί σε κοινοτικό επίπεδο το ενδεχόμενο επιβολής περιορισμών της εμπορίας και χρήσης του.